
Text rozhodnutia
Súd: Krajský súd Prešov Spisová značka: 1Sp/8/2012 Identifikačné číslo súdneho spisu: 8012200362 Dátum vydania rozhodnutia: 21. 12. 2012 Meno a priezvisko sudcu, VSÚ: JUDr. Ivana Doričová ECLI: ECLI:SK:KSPO:2012:8012200362.2 Uznesenie Krajský súd v Prešove v právnej veci navrhovateľky J. U., rod. A., R. X. X, S. proti odporcovi Obvodnému pozemkovému úradu Prešov, Nám. mieru 2, Prešov o preskúmanie zákonnosti rozhodnutia a postupu odporcu zo dňa 16. apríla 2012, č. 2012/01326-16-HB, takto r o z h o d o l : I. Z r u š u j e uznesenie Krajského súdu v Prešove zo dňa 19. novembra 2012 č. k. 1Sp/8/2012-25. II. U k l a d á Daňovému úradu Prešov, aby navrhovateľke J. U., rod. A., R. X. X, S. v r á t i l súdny poplatok v celkovej výške 33 Eur, v lehote 15 dní odo dňa doručenia tohto uznesenia na adresu navrhovateľky. o d ô v o d n e n i e : Včas podaným opravným prostriedkom sa navrhovateľka domáha preskúmania zákonnosti rozhodnutia a postupu žalovaného, ktorý rozhodnutím zo dňa 16. apríla 2012, č. 2012/01326-16-HB. rozhodol podľa § 5 ods. 2 zákona č. 503/2003 Z.z. o navrátení vlastníctva k pozemkom a o zmene a doplnení zákona NR SR č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov tak, že J. U., rod. A., R. X. X,. S. nenavracia vlastníctvo ani nepriznáva právo na náhradu podľa § 6 ods. 2 Reštitučného zákona za pozemky nachádzajúce sa v katastrálnom území X. EKN 920/18, orná pôda o výmere 5754 m2 v podiele 1/7 a EKN 897/48, orná pôda o výmere 5756 m2 v podiele 1/7 pôvodne označené vo výmere o vlastníctve pôdy č. 2594/48 zo dňa 5. apríla 1948 pod č. III/18 a XIII/5 z dôvodu, že uvedené pozemky po tom, čo boli predelené do vlastníctva H. A. a jeho manželke A., rod. J. neprešli na štát alebo na inú právnickú osobu v období od 25. februára 1948 do 1. januára 1990 (rozhodujúce obdobie) spôsobom uvedeným v ust. § 3 Reštitučného zákona, čím nesplnila zákonné podmienky ust. § 2 ods. 1, 2 a § 3 ods. 1 písm. a) až t) § 3 ods. 2, 3 Reštitučného zákona. Uznesením zo dňa 19. novembra 2012 č. k. 1Sp/8/2012-25 tunajší súd uložil navrhovateľke, aby v L 15 dní odo dňa doručenia tohto uznesenia zaplatila súdny poplatok za konanie o opravnom prostriedku vo výške 33 Eur podľa položky 10 písm. b/ Sadzobníka súdnych poplatkov, ktorý tvorí prílohu zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov v spojení s § 2 ods. 4 veta prvá, § 5 ods. 1 písm. a/ a § 6 ods. 2 zákona o súdnych poplatkoch. Podľa § 4 ods. 2 písm. z) zákona č. 71/1992 Zb. o súdnych poplatkoch a poplatku za výpis z registra trestov od poplatku je oslobodený navrhovateľ v konaní podľa § 5 ods. 5 zákona č. 503/2003 Z.z. <aspi://module='ASPI'&link='503/2003 Z.z.%25235'&ucin-k-dni='21.12.2012'> o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z.z. <aspi:// module='ASPI'&link='180/1995 Z.z.'&ucin-k-dni='21.12.2012'> o niektorých opatreniach na usporiadanie vlastníctva k pozemkom v znení zákona č. 217/2004 Z.z. <aspi://module='ASPI'&link='217/2004 Z.z.'&ucin-k-dni='21.12.2012'>, Podľa § 12 ods. 3 zákona o súdnych poplatkoch, ak vydá súd nesprávne rozhodnutie o poplatkovej povinnosti, takéto rozhodnutie zruší alebo zmení aj bez návrhu. Nakoľko súd vydal nesprávne rozhodnutie o poplatkovej povinnosti, keďže v zmysle vyššie citovaného ustanovenia zákona navrhovateľka je oslobodená od súdneho poplatku, rozhodol tak, ako je to uvedené v prvom výroku tohto uznesenia. Podľa § 11 ods. 1 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej len zákon o súdnych poplatkoch) - poplatok sa vráti, ak ho zaplatil ten, kto nebol povinný platiť alebo kto ho zaplatil na základe nesprávneho rozhodnutia súdu. Poplatok sa taktiež vráti, ak súd vráti návrh navrhovateľovi pre nedostatok právomoci. Poplatok za uplatnenie námietky zaujatosti sa vráti, ak bola námietka zaujatosti uplatnená odôvodnene; ak poplatok v takomto prípade ešte nebol zaplatený, súd uznesenie o uložení povinnosti zaplatiť poplatok zruší. O vrátení poplatku rozhodne i bez návrhu súd, ktorý bezdôvodne zaplatený poplatok prevzal. Podľa § 11 ods. 4 prvá veta zákona o súdnych poplatkoch - okrem poplatku v rozvodovom konaní a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1 %, najmenej však 6,63 eura. Keďže súdny poplatok sa vracia podľa § 11 ods. 1 zákona o súdnych poplatkoch, súd v zmysle citovaných ustanovení vracia navrhovateľkám zaplatený súdny poplatok bez krátenia, t. j. vo výške 33 Eur. Podľa § 11 ods. 6 zákona o súdnych poplatkoch - ak sa má vrátiť poplatok alebo preplatok poplatku, súd alebo orgán štátnej správy súdov zašle odpis právoplatného rozhodnutia o jeho vrátení daňovému úradu príslušnému podľa trvalého pobytu (sídla) poplatníka, ktorý poplatok alebo preplatok poplatku vráti. Súd poznamenáva, že s účinnosťou od 1. januára 2012 súdy v rozhodnutiach o vrátení súdneho poplatku alebo preplatku poplatku, uvádzajú ako miestne príslušný daňový úrad pre vrátenie súdneho poplatku daňový úrad v územnom obvode kraja, v ktorom má poplatník trvalý pobyt alebo sídlo V zmysle tohto ustanovenia bude súdny poplatok vrátený prostredníctvom daňového úradu príslušného podľa sídla žalobcu, t.j. prostredníctvom Daňového úradu Prešov. Poučenie: Proti tomuto uzneseniu je prípustné odvolanie do 15 dní odo dňa jeho doručenia, a to písomne v dvoch vyhotoveniach na Krajský súd v Prešove. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2012:8012200362.2 (dáta aktuálne k 15. 11. 2026). Záväzné je znenie zverejnené súdom.




